section_heading: Posljedice
paragraph_text: Brzina kojom je pobjeda postignuta iznenadila je i saveznike iz Centralnih sila, pa čak i samog feldmaršala Mackensena koji je planirao obići bojište tek nekoliko dana nakon predaje tvrđave. Podigla je moral Bugara čak i na Solunskom bojištu, a iznimno povoljno je odjeknula u političkim krugovima u Berlinu i Beču. Njemački car Wilhelm, koji je posebno bio depresivan ulaskom Rumunjske u rat, proslavio je pobjedu zabavom sa šampanjcem priređenom za bugarskog predstavnika u sjedištu njemačkog Glavnog stožera. Prekid rumunjske ofenzive u Transilvaniji, koja je prijetila da će u potpunosti zauzeti tu regiju, dala je generalu Falkenhaynu dovoljno vremena da koncentrira snage i krene u ofenzivu do kraja rujna.